**ՀԱՅՏԱՐԱՐՈՒԹՅՈՒՆ ԹԻՎ ԳԲՔԱ-ՆԳ-2021/49 ՈՐՈՇՄԱՆ ՉԿԱՏԱՐՄԱՆ ՎԵՐԱԲԵՐՅԱԼ**

«Գնումների մասին» ՀՀ օրենքի 50-րդ հոդվածի 6-րդ մասի համաձայն՝ Գնումների հետ կապված բողոքներ քննող անձի որոշումն իրավապարտադիր է, որը կարող է փոփոխվել կամ վերացվել, այդ թվում՝ մասնակի, միայն դատարանի կողմից:

Նույն հոդվածի 7-րդ մասի 3-րդ կետը սահմանում է, որ ՀՀ գնումների հետ կապված բողոքներ քննող անձը հսկողություն է իրականացնում իր կողմից ընդունված որոշումների կատարման նկատմամբ:

ՀՀ ֆինանսների նախարարի 06.12.2018թ. N 600-Ն հրամանով հաստատված գնումների հետ կապված բողոքներ քննող անձի գործունեության կարգի 28-րդ կետի համաձայն՝ Պատվիրատուն գնումների հետ կապված բողոքներ քննող անձին տրամադրում է ընդունված որոշման կատարման մասին տեղեկատվություն՝ որոշումն ուժի մեջ մտնելու օրվանից հինգ աշխատանքային օրվա ընթացքում: Տեղեկատվությունը ստանալու օրվանից երեք աշխատանքային օրվա ընթացքում Գնումների հետ կապված բողոքներ քննող անձը այն հրապարակում է տեղեկագրում:

Մինչդեռ՝ «Սպեցմաշ» ՍՊԸ-ի կողմից 02.07.2021թ. ներկայացված բողոքը բավարարելու վերաբերյալ 15.07.2021թ. թիվ ԳԲՔԱ-ՆԳ-2021/49 որոշման կատարման մասին տեղեկատվություն ՀՀ Լոռու մարզի Ջրաշենի համայնքապետարանը չի տրամադրել Գնումների հետ կապված բողոքներ քննող անձին:

**ԳՆՈՒՄՆԵՐԻ ՀԵՏ ԿԱՊՎԱԾ ԲՈՂՈՔՆԵՐ ՔՆՆՈՂ ԱՆՁ՝ Գ. ՆԵՐՍԻՍՅԱՆ, ՔԱՐՏՈՒՂԱՐ՝ Տ. ԳԵՎՈՐԳՅԱՆ**